b'\n_START_ARTICLE_\nDefense of the Ancients\n_START_PARAGRAPH_\nDefense of the Ancients (kratica DotA, v dobesednem prevodu Obramba starodavnih) je samostojen ve\xc4\x8digralski scenarij za strate\xc5\xa1ko videoigro Warcraft III: Reign of Chaos in njen dodatek Warcraft III: The Frozen Throne. Ustvarjen je bil z Warcraftovim urejevalnikom scenarijev._NEWLINE_Scenarij postavi nasproti dve ekipi igralcev, cilj je uni\xc4\x8diti glavno zgradbo nasprotnika (World Tree oz. Frozen Throne), ki je dobro za\xc5\xa1\xc4\x8ditena. V igri obi\xc4\x8dajno sodeluje 10 igralcev (po 5 na ekipo), ki vsak upravljajo posebno enoto - \xc2\xbbheroja\xc2\xab\xc2\xa0(na izbiro jih je preko 50) in posku\xc5\xa1ajo premagati nasprotnike. Pri tem morajo uporabljati strategijo in dobro poznati svoje like. Herojem pomagajo tudi enote, ki jih upravlja ra\xc4\x8dunalnik; s pobijanjem teh dobi igralec virtualni denar, s katerim nato kupuje predmete, ki pove\xc4\x8dajo mo\xc4\x8d heroja oz. mu dajo posebne sposobnosti - podobno kot pri igrah igranja vlog. Vsak heroj ima tudi 4 razli\xc4\x8dne sposobnosti, ki jih \xc5\xa1e dodatno lo\xc4\x8dijo med sabo.\n_START_SECTION_\nZgodovina\n_START_PARAGRAPH_\nPrva razli\xc4\x8dica DotA je nastala leta 2003, naredil pa jo je uporabnik z vzdevkom Eul po zgledu misije \xc2\xbbAeon of Strife\xc2\xab\xc2\xa0v igri StarCraft. Eul je \xc5\xa1e istega leta prenehal z delom, nadaljevali pa so ga razli\xc4\x8dni izdelovalci. Leta 2004 je izdelovanje prevzel IceFrog, ki scenarij razvija \xc5\xa1e danes. Kmalu je postal izjemno priljubljen in po nekaterih ocenah ga na namenskih stre\xc5\xbenikih igra ve\xc4\x8d igralcev kot izvirnik.'